Eurovision Song Contest 1972

De 17. Eurovision Song Contest war de 25. Mäerz 1972 a Groussbritannien. Organiséiert gouf d'Eurovisioun dat Joer an der Usher Hall zu Edinburgh. Presantatrice war d'Moira Shearer. Groussbritannie huet d'Organisatioun vum Grand Prix iwwerholl, obwuel et eigentlech un der Rei vu Monaco gewiescht wier. Et war fir Monaco awer net méiglech fir sou eng grouss Veranstaltung z'organiséieren.

D'Zuel vun de Länner ass d'selwecht bliwwe wéi dat Joer virdrun, nämlech 18.

Verschidde Sänger ware scho virdru mol eng Kéier dobäi, d'Vicky Leandros fir Lëtzebuerg 1967, de Carlos Mendes fir Portugal 1988, d'Grupp Family Four fir Schweden 1971 an d'Tereza Kesovija fir Monaco 1966.

D'Reegel fir d'Ofstëmmung war déi selwecht wéi dat Joer virdrun: An der Jury vun all Land waren zwee Leit, den een ënner, den aneren iwwer 25 Joer. D'Jurore konnten all Land mindestens 1 Punkt, héchstens 5 Punkte ginn. D'Jury konnt sou am Ganze maximal 10 Punkte vergi fir dat bescht Lidd, wat an dësem Joer awer net all Land gemaach huet. D'Jurye waren op der Plaz dobäi an hunn d'Resultater zum Schluss op der Bün bekannt ginn.

Déi éischt Plaz krut d'Vertriederin vu Lëtzebuerg, d'Vicky Leandros mat 14 Punkte Virsprong virun de New Seekers (Groussbritannien). Déi drëtt Plaz krut d'Mary Roos, déi fir Däitschland ugetruede war.

Fir Lëtzebuerg war et schonn déi drëtt Kéier datt et de Grand Prix gewonnen hat. D'Gewënnerlidd vun der Vicky Leandros ass europawäit e grousse Succès ginn, awer och d'Lidd vun der Grupp New Seekers (2. Plaz) hat vill Erfolleg.

 Klassement 
 Plaz  Land  Interpret  Titel  Punkten 1.  Lëtzebuerg  Vicky Leandros  Après toi  128 2.  Groussbritannien  New Seekers  Beg, Steal or Borrow  114 3.  Däitschland  Mary Roos  Nur die Liebe läßt uns leben  107 4.  Holland  Sandra & Andres  Als het om de liefde gaat  106 5.  Éisträich  Milestones  Falter im Wind  100 6.  Italien  Nicola di Bari  I giorni dell'arcobaleno  92 7.  Portugal  Carlos Mendes  A festa da vida  90 8.  Schwäiz  Véronique Müller  C'est la chanson de mon amour  88 9.  Jugoslawien  Tereza Kesovija  Muzika i ti  87 10.  Spuenien  Jaime Morey  Amanece  83 11.  Frankräich  Betty Mars  Come-comedie  81 12.  Finnland  Päivi Paunu & Kim Floor  Muistathan  78 13.  Schweden  Family Four  Småting  75 14.  Norwegen  Grethe Kausland & Benny Borg  Goeiemorgen, morgen  73 15.  Irland  Sandie Jones  Ceol an ghrá  72 16.  Monaco  Anne-Marie Godart & Peter McLane  Comme on s'aime  65 17.  Belsch  Serge & Christine Ghisoland  A la folie ou pas du tout  55 18.  Malta  Helen & Joseph  L-imhabba  48

 Um Spaweck 
 Eurovision.tv
 Eurovision.de
 diggiloo.net

 Dublin (Irland) 100px Lëtzebuerg (Lëtzebuerg) ESC 1971 Eurovision Song Contest ESC 1973

1972
Kategorie:Musek 1972